REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/46-14

10. maj 2014. godine

B e o g r a d

Z A P I S N I K

PRVE SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 9. MAJA 2014. GODINE

Sednica je počela u 12,03 časova.

 Sednici je predsedavao Miodrag Nikolić, najstariji član Odbora, saglasno članu 25. stav 2. Poslovnika Narodne skupštine.

Sednici su prisustvovali Saša Maksimović, Jasmina Obradović, Marijan Rističević, Zoran Antić, Milan Kovačević, Miodrag Nikolić, Žarko Bogatinović, Milija Miletić, Veroljub Matić, Goran Ćirić, Velimir Stanojević, Dušan Petrović i Arpad Fremond, članovi Odbora, kao i zamenici članova: Milan Latković (umesto člana Odbora, koji je podneo ostavku na funkciju narodnog poslanika) i Jovana Jovanović (umesto Jovana Markovića).

 Sednici nisu prisustvovali članovi Odbora: Milan Korać i Sabina Dazdarević.

Predsedavajući je konstatovao da su ispunjeni uslovi za rad i odlučivanje saglasno članu 80. stav 1. Poslovnika Narodne skupštine, a zatim je Odbor prešao na rad prema unapred određenom:

**D n e v n o m r e d u**

1. Izbor predsednika Odbora;
2. Izbor zamenika predsednika Odbora.

Prva tačka dnevnog reda - **Izbor predsednika Odbora**

 Predsedavajući je otvorio raspravu po prvoj tački dnevnog reda i, shodno postignutom dogovoru poslaničkih grupa, na predlog Jasmine Obradović, većinom glasova (14 za), za predsednika Odbora je izabran Marijan Ristićević.

 (Daljem toku sednice predsedavao je Marijan Rističević).

 Novoizabrani predsednik Odbora Marijan Rističević se zahvalio na izboru.

Druga tačka dnevnog reda - **Izbor zamenika predsednika Odbora**

Odbor je, na predlog predsednika Odbora Marijana Rističevića, većinom glasova (11 za) izabrao narodnog poslanika Arpada Fremonda za zamenika predsednika Odbora za poljoprivredu, šumarstvo i vodoprivredu.

 Sastavni deo ovog zapisnika čini obrađeni tonski snimak sednice Odbora.

 Sednica je zaključena u 12,20 časova.

 SEKRETAR PREDSEDNIK

 Veljko Racković Marijan Rističević